AWB-man in hof oor vuurwapen | Nuus24
Kaapstad – 'n Lid van die Afrikaner-Weerstandsbeweging (AWB) het Donderdag in die Worcester-landdroshof verskyn in verband met die onwettige besit van 'n vuurwapen en ammunisie.Charl Smal, 43, is op borgtog van R1 500 vrygelaat en beveel om weer op 18 Januarie in die hof te verskyn, het die nasionale vervolgingsgesag gesê (NVG).Eric Ntabazalila, woordvoerder vir die NVG in die Wes-Kaap, het gesê Smal is een van sewe mans wat Dinsdagoggend by 'n padblokkade op die N1 aangekeer is tydens die plaaswerkerstaking in die provinsie.Die polisie het vroeër gesê die mans was na De Doorns op pad toe die voertuig deursoek is. 'n Ongelisensieerde .308 Mauser en ammunisie is gevind.Ses van die mans is ná die ondersoek vrygelaat.Die AWB-leier Steyn van Ronge het bevestig dat Smal 'n lid van die AWB is.– Volg Nuus24 op Twitter.
Lees meer oor: de doorns | awb VOLGENDE OP NUUS24X
Hanlie Bolleurs sê...
Ons almal se lewens is maar beperk!